Nairel Sogroy

Ο Νάιρελ γεννήθηκε σε ένα μικρό χωριό της Μαύρης Άκτης, στην περιφέρεια του Πύργου. Γεννημένος χωρίς τις δυνάμεις και την γενεολογία που χαρακτηρίζουν αυτούς που είναι προορισμένοι να γίνουν ιερείς, εκπαιδεύτηκε μαζί με τα υπόλοιπα παιδιά στο δόρυ, ενώ καθημερινά παρακαλούσε τον θεό της Μαύρης Ακτής για μια νέα ζωή, κοντά του. Στα 12 του, κατά την διάρκεια μιας εκπαίδευσης, βρέθηκε έξω από την προστατευτική περιφέρεια του χωριού του, και πριν προλάβει να ξεφύγει, τυλίχτηκε από τις Ομίχλες της Ακτής. Όταν επέστρεψε-τρεις μέρες αργότερα- στο χωριό του, κάτι είχε σπάσει και αναδομηθεί μέσα του. Οι αδέξιες θεραπείες των υπόλοιπων ιερέων έβρισκαν τον Νάιρελ να θεραπεύει πλήρως ακόμη και τους σοβαρότερους τραυματισμούς, ενώ η προηγούμενη απελπισία του είχε αντικατασταθεί από την απόλυτη βεβαιότητα οτι καθοδηγούνταν από τον θεό του.

Μέσα σε ελάχιστα χρόνια, παίρνοντας στοιχεία από κάθε διαθέσιμο ιερέα ανέβηκε στα υψηλότερα κλιμάκια του Πύργου κατώτερος -πλέον- μόνο από τον Αρχιερέα και το Συμβούλιο του Πύργου της Μαύρης Ακτής. Όταν ο Μαύρος Πύργος διαπραγματεύεται, ο Νάιρελ είναι εκεί για να θέσει προσφορές που δύσκολα αρνείται κανείς. Όταν η Αρμάδα αποσχίσθηκε από τον βασιλικό στόλο, ο Νάιρελ έδωσε το παρών στον συντονισμό των γεγονότων, και όταν κάποιος πρέπει να δράσει ως απόλυτος αντιπρόσωπος του Πύργου.. ο Νάιρελ Σογκρόι, και η σκιά του θεού του Πύργου της Μαύρης Ακτής είναι εκεί.